CELEX: 32022R0268
Language: el
Date: 2022-02-23 00:00:00
Title: Εκτελεστικός κανονισμός (ΕΕ) 2022/268 της Επιτροπής της 23ης Φεβρουαρίου 2022 για την τροποποίηση του εκτελεστικού κανονισμού (ΕΕ) 2016/898 όσον αφορά την επωνυμία του κατόχου της άδειας για το παρασκεύασμα Bacillus licheniformis (ATCC 53757) και της πρωτεάσης του (EC 3.4.21.19) ως πρόσθετης ύλης ζωοτροφών και του εκτελεστικού κανονισμού (ΕΕ) 2018/982 όσον αφορά την επωνυμία του κατόχου της άδειας παρασκευάσματος βενζοϊκού οξέος, μυρμηκικού ασβεστίου και φουμαρικού οξέος ως πρόσθετης ύλης ζωοτροφών (Κείμενο που παρουσιάζει ενδιαφέρον για τον ΕΟΧ)

24.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 43/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/268 ΤΗΣ ΕΠΙΤΡΟΠΗΣ
         της 23ης Φεβρουαρίου 2022
         για την τροποποίηση του εκτελεστικού κανονισμού (ΕΕ) 2016/898 όσον αφορά την επωνυμία του κατόχου της άδειας για το παρασκεύασμα Bacillus licheniformis (ATCC 53757) και της πρωτεάσης του (EC 3.4.21.19) ως πρόσθετης ύλης ζωοτροφών και του εκτελεστικού κανονισμού (ΕΕ) 2018/982 όσον αφορά την επωνυμία του κατόχου της άδειας παρασκευάσματος βενζοϊκού οξέος, μυρμηκικού ασβεστίου και φουμαρικού οξέος ως πρόσθετης ύλης ζωοτροφών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας.
                  
               
                     (2)
                  
                  
                     Ο εκτελεστικός κανονισμός (ΕΕ) 2016/898 της Επιτροπής, της 8ης Ιουνίου 2016 (2), ενέκρινε το παρασκεύασμα Bacillus licheniformis (ATCC 53757) και την πρωτεάση του (EC 3.4.21.19) ως πρόσθετη ύλη ζωοτροφών. Κάτοχος της άδειας είναι η Novus Europe SA/NV.
                  
               
                     (3)
                  
                  
                     Με τον εκτελεστικό κανονισμό (ΕΕ) 2018/982 της Επιτροπής, της 11ης Ιουλίου 2018 (3), χορηγήθηκε άδεια για το παρασκεύασμα βενζοϊκού οξέος, μυρμηκικού ασβεστίου και φουμαρικού οξέος ως πρόσθετης ύλης ζωοτροφών.
                  
               
                     (4)
                  
                  
                     Η Novus Europe NV υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας που αναφέρεται στους εκτελεστικούς κανονισμούς (ΕΕ) 2016/898 και (ΕΕ) 2018/982 της Επιτροπής.
                  
               
                     (5)
                  
                  
                     Η αιτούσα ισχυρίζεται ότι άλλαξε την επωνυμία της από Novus Europe SA/NV σε Novus Europe NV. Η αίτηση συνοδευόταν από τα σχετικά δικαιολογητικά.
                  
               
                     (6)
                  
                  
                     Η προτεινόμενη τροποποίηση των όρων των αδειών είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών ζωοτροφών. Η Ευρωπαϊκή Αρχή για την Ασφάλεια των Τροφίμων ενημερώθηκε σχετικά με την αίτηση.
                  
               
                     (7)
                  
                  
                     Για να μπορέσει η αιτούσα να εκμεταλλευτεί τα δικαιώματα εμπορίας που έχει με την επωνυμία Novus Europe NV, είναι αναγκαίο να τροποποιηθούν οι όροι των αδειών.
                  
               
                     (8)
                  
                  
                     Συνεπώς, οι εκτελεστικοί κανονισμοί (ΕΕ) 2016/898 και (ΕΕ) 2018/982 θα πρέπει να τροποποιηθούν αναλόγως.
                  
               
                     (9)
                  
                  
                     Δεδομένου ότι δεν υφίστανται λόγοι ασφάλειας που να απαιτούν την άμεση εφαρμογή των τροποποιήσεων που επιφέρει ο παρών κανονισμός στους εκτελεστικούς κανονισμούς (ΕΕ) 2016/898 και (ΕΕ) 2018/982, είναι σκόπιμο να προβλεφθεί μεταβατική περίοδος για την εξάντληση των υφιστάμενων αποθεμάτων των σχετικών πρόσθετων υλών ζωοτροφών.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις στον εκτελεστικό κανονισμό (ΕΕ) 2016/898
            Ο εκτελεστικός κανονισμός (ΕΕ) 2016/898 τροποποιείται ως εξής:
            
                        1)
                     
                     
                        στον τίτλο, οι λέξεις «κάτοχος της άδειας: Novus Europe SA/NV» αντικαθίστανται από τις λέξεις «κάτοχος της άδειας Novus Europe NV»·
                     
                  
                        2)
                     
                     
                        στο παράρτημα, στη δεύτερη στήλη «Επωνυμία του κατόχου της άδειας», οι λέξεις «Novus Europe SA/NV» αντικαθίστανται από τις λέξεις «Novus Europe NV».
                     
                  
         
            Άρθρο 2
            Τροποποιήσεις στον εκτελεστικό κανονισμό (ΕΕ) 2018/982
            Ο εκτελεστικός κανονισμός (ΕΕ) 2018/982 τροποποιείται ως εξής:
            
                        1)
                     
                     
                        στον τίτλο, οι λέξεις «κάτοχος της άδειας: Novus Europe N.A/S.V.» αντικαθίστανται από τις λέξεις «κάτοχος της άδειας Novus Europe NV»·
                     
                  
                        2)
                     
                     
                        στο παράρτημα, στη δεύτερη στήλη «Επωνυμία του κατόχου της άδειας», οι λέξεις «Novus Europe N.A/S.V.» αντικαθίστανται από τις λέξεις «Novus Europe NV».
                     
                  
         
            Άρθρο 3
            Μεταβατικά μέτρα
            Τα υφιστάμενα αποθέματα πρόσθετων υλών που είναι σύμφωνα με τις διατάξεις οι οποίες ίσχυαν πριν από την ημερομηνία έναρξης ισχύος του παρόντος κανονισμού μπορούν να εξακολουθήσουν να κυκλοφορούν στην αγορά και να χρησιμοποιούνται έως ότου εξαντληθούν.
         
         
            Άρθρο 4
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Φεβρουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 18.10.2003, σ. 29.
         
            (2)  Εκτελεστικός κανονισμός (ΕΕ) 2016/898 της Επιτροπής, της 8ης Ιουνίου 2016, σχετικά με την έγκριση παρασκευάσματος Bacillus licheniformis (ATCC 53757) και της πρωτεάσης του (EC 3.4.21.19) ως πρόσθετης ύλης ζωοτροφών για κοτόπουλα προς πάχυνση, κοτόπουλα εκτρεφόμενα για ωοπαραγωγή και μικρά είδη πουλερικών προς πάχυνση και εκτρεφόμενα για ωοπαραγωγή και για διακοσμητικά πτηνά (κάτοχος της άδειας: Novus Εurope SA/N.V.) (ΕΕ L 152 της 9.6.2016, σ. 11).
         
            (3)  Εκτελεστικός κανονισμός (ΕΕ) 2018/982 της Επιτροπής, της 11ης Ιουλίου 2018, σχετικά με τη χορήγηση άδειας για το παρασκεύασμα βενζοϊκού οξέος, μυρμηκικού ασβεστίου και φουμαρικού οξέος ως πρόσθετης ύλης ζωοτροφών για τα κοτόπουλα προς πάχυνση και τα κοτόπουλα που εκτρέφονται για ωοπαραγωγή (κάτοχος της άδειας: Novus Europe N.A./S.V.) (ΕΕ L 176 της 12.7.2018, σ. 13).